kardosdrur/scandi-wiki huggingface dataset:
Fiktiv person

En fiktiv person eller figur er en person eller skabning, der ikke eksisterer i virkeligheden. Dette begreb anvendes blandt andet i fiktionsskrivning til bøger, film, teater, hørespil, computerspil, o.l. Fiktive personer kan godt være portrætteret af skuespillere, og sagtens være baseret på eller afledt af mennesker der lever eller har levet. Ofte vil forfattere også forsøge at afspejle en genkendelig personlighed i en fiktiv person, således at modtageren kan forholde sig til vedkommende.

Myter og sagn 
En gråzone når det gælder fiktive personer er myter og sagn. I en del tilfælde er de først nedskrevet flere århundreder efter at begivenhederne angiveligt skal have fundet sted, og hvor det er umuligt at give et sikkert svar på, om personerne overhovedet har eksisteret, og om begivenhederne i øvrigt har udspillet sig som beskrevet. Det gælder f.eks. Robin Hood og en række danske sagnkonger. I andre tilfælde har personerne nok eksisteret, men de tilskrives hændelser, som måske slet ikke har fundet sted eller på en helt anden måde. Og i begge tilfælde ses tilknyttede personer, historier og oplysninger, som de ældste kilder slet ikke kender, og i nogle tilfælde med sikkerhed først er kommet til langt senere. Som f.eks. De tre vise mænd som Bibelen hverken sætter antal eller navne på.

En anden gruppe er folketroens overnaturlige væsener. Det gælder f.eks. trolde, nisser, elverfolk og havfruer, som der er mange historier om, men ingen beviser for. Deres baggrund fortaber sig ofte i det uvisse, og kan være alt fra rester af religiøse forestillinger til bevidst opfindelse til brug for gode historier eller som afskrækkelse. I atter andre tilfælde kan folk vitterligt have set noget, de ikke vidste hvad var, og så have dannet sig en ide om det. Forestillingen om kentaurer, der er halvt menneske og halvt hest, kan således meget vel stamme fra folk, der har set ryttere for første gang.

Endelig er der så fiktive personer, som voksne gerne bilder små børn ind, men hvor disse, når de bliver ældre, må se i øjnene, at der nok ikke er så meget om snakken alligevel. Klassiske eksempler er her Julemanden og Ole Lukøje.

Virkelige fiktive figurer 
En anden gråzone, hvor der dog ikke er så meget tvivl, er, hvor forfattere benytter virkelige personer, afdøde såvel som stadig levende, og sætter dem ind i øvrigt opdigtede historier sammende med ligeså opdigtede personer. Et eksempel på det er det danske skuespil Elverhøj, hvor den i høj grad virkelige Kong Christian 4. optræder sammen med forskellige fiktive personer, der så igen støder på folketroens elverfolk.

Se også 
 Fiktivt univers
The Calcium Kid

The Calcium Kid er en engelsk komediefilm fra 2004. 

Hovedrollen indehaves af Orlando Bloom, der spiller mælkemand og amatørbokser. Blandt øvrige medvirkende er Billie Piper og Michael Pena. Filmen er instrueret af Alex De Rakoff og er produceret af Working Title Films.

Eksterne Henvisninger 

Britiske film fra 2004
Komediefilm fra Storbritannien
Boksefilm
Indie rock

Indie rock er ikke en egentlig genre af rock, men er derimod betegnelsen for rock udgivet på et selvstændigt pladselskab. Indie er en forkortelse af det engelske independent (da.: selvstændig).

Musikken i denne genre er ofte alternativ eller beregnet for en mindre målgruppe end mainstream, men det kan også dreje sig om egentlig popmusik, der bare ikke har fanget interesse fra store veletablerede selskaber. I de seneste par år har der været en stadig tendens til at kunstnere og bands søger over i mindre selskaber eller opretter deres egne for at opnå mere kunstnerisk frihed.

I de seneste ti år er der sket en sand eksplosion i antallet af små pladeselskaber, som ikke kun har foregået i rockgenren, men også i genrer som hiphop, heavy metal og elektronisk musik.

Bands

1980-1990 
 Hüsker Dü (US)
 Sonic Youth (US)
 The Minutemen (US)
 The Pixies (US)
 R.E.M. (US)
 Dinosaur Jr (US)
 Half Japanese (US)
 My Bloody Valentine (UK/IRL)
 The Jesus and Mary Chain (SCO)
 The Cure (UK)
 Throwing Muses (US)

1990-2000 
 Blonde Redhead (US)
 dEUS (Bel)
 The Breeders (US)
 PJ Harvey (UK)
 Kashmir (DK)
 Pavement (US)
 Melt-Banana (JPN)
 Mogwai (SCO)
 Mew (DK)
 Psyched Up Janis (DK)
 Sebadoh (US)
 Stereolab (Fra/UK)
 Yo La Tengo (US)
 bob hund (SVE)
 Fugazi (US)
 Blur (UK)
 Catherine Wheel (UK)
 Slowdive (UK)
 The God Machine (US)
 Tanya Donnelly (US)
 Radiohead (UK)
 The Cranberries (Irl)

2000-2011 
 Action Beat (UK)
 Arcade Fire (CAN)
 Broken Social Scene (CAN)
 Arctic Monkeys (UK)
 Animal Collective (US)
 The Dodos (US)
 Enon (US)
 Les Savy Fav (US)
 Liam Finn (AUS)
 Lightning Bolt (US)
 The Veils (UK)
 Fleet Foxes (US)
 Health (US)
 Yeasayer (US)
 These Are Powers (US)
 My Chemical Romance (US)
 Mucc (JPN)
 Epo-555 (DK)
 Ulige numre (DK)
 Figurines (DK)
 The Kissaway Trail (DK)

Se også 
 Alternative rock
 Avantgarde musik
 DIY
 Indie
 Noise rock
 Math rock
 Lo-fi
 Garage punk
 Post punk
 Post-rock
 New Weird America

Eksterne henvisninger 

Rock
 Rock
Badghis (provins)

Badghis er en af 34 provinser i Afghanistan. Den ligger nordvest i landet, mellem Murghab og Hari Rud-floderne og strækker sig så langt nord som grænsen til Sarakhs-ørkenen. Navnet er fra persisk بادخیز Bâdkhiz og betyder "hvor vinden starter" eller "vindens hjem".

Afghanistans provinser
Baghlan (provins)

Baghlan er af 34 provinser i Afghanistan. Den ligger nord i landet. Administrationscenteret er Pol-e Khomri, men navnet kommer fra Baghlan.

Afghanistans provinser
Balkh (provins)

Balkh (persisk/pashto بلخ) er en af det 34 provinser i Afghanistan. Den ligger i den nordlige del af landet. Administrationscentret er Mazar-e Sharif.

Geografi 
Balkh  provinsen ligger i det nordlige Afghanistan. Det grænser op til Usbekistan i nord, Tadsjikistan i nordøst, Kunduz-provinsen i øst, Samangan-provinsen i sydøst, Sar-e Pol-provinsen i sydvest og Jowzjan Provins i Vest. Provinsens areal er på 16.840 km2. Næsten halvdelen af provinsen er bjerge eller bjergagtigt terræn (48,7%), mens halvdelen af området (50,2%) består af flade arealer.

Klima 
Balkhs klima er meget varmt om sommeren med en daglig temperatur på over 45 º C i juni, juli og august. Vinteren er rigtig kold med temperaturer på under nul grader. Forår og efteråret er rart med en moderat temperatur. Nedbøren er på 250-300 mm om året.

Økonomi 
Den lokale økonomi er hovedsageligt domineret af landbrug og lammeskindsproduktion (karakul) mens der er en lille procentdel som er beskæftiget med olie og gas . Handelen med Usbekistan via Amu floden er en vigtig del af Balkhs økonomi.

Demografi & befolkning 
Balkh  samlede befolkning er på 1.123.948. De store etniske grupper, der lever i Balkh-provinsen er Tadsjikerne og Pashtunere.Der bor også usbekere, hazaraer, turkmaner og arabere og baluchiske folk i balk-provinsen. Det mest talte sprog er Dari/Persisk(50%), pashtun (27%), turkmensk (11,9%) og usbekisk (10,7%).
Atta Mohammad Noor er er leder i provinsens. Han fik posten i 2002. Han var den afghanske mujahid dengang russerne invaderede Afghanistan.

Historie 
Balkh  har en lang og rig historie:. Navnet er afledt af Bakht som betyder heldig på arabisk/persisk. Efter invasionen af Alexander den Stores græske hær, blev byen Balkh hovedstad i Det Baktriske Rige. Den invaderende arabiske hær kaldte byen for Uhm al-Balad som betyder moderen til alle byer.
Den Bactria-Margiana Arkæologisk Complex (BMAC, også kendt som ("Oxus civilisation") er den moderne arkæologiske betegnelse for en bronzealderkultur i Centralasien, dateret til ca. 2200-1700 f.Kr. Dette område dækker det gamle Baktrien som i dag ligger i Turkmenistan, det nordlige Afghanistan, det sydlige Usbekistan og det vestlige Tadsjikistan., Disse områder er placeret rundt omkring Amu floden.
Stederne blev opdaget og navngivet af den sovjetiske arkæolog Viktor Sarianidi (født i 1976). Bactria var det græske navn for området med Bactra (i dag Balkh) som ligger i det nordlige Afghanistan. Margiana var det græske navn for Margu (Marv). Marv er en by i Turkmenistan i dag.

Eksterne links 
 Provinsen på afghanistantoday.org

Afghanistans provinser
Andreas Sørensen

Andreas Sørensen (født 2. august 1984) er en dansk tidligere professionel fodboldspiller. Andreas Sørensens primære position er venstre back. 

Han er tvillingebror til en anden fodboldspiller Thomas Sørensen.

Karriere 
I 2007 blev Sørensen hentet til Vejle Boldklub fra Ølstykke, hvor han var tiltænkt en rolle som udviklingsspiller. Sørensen nåede at debutere på Vejle B's bedste hold og spille ni kampe, inden han i 2008 rejste tilbage til Akademisk Boldklub.

HB Køge 
I sommeren 2011 indgik Sørensen en to-årig kontrakt med HB Køge. Inden da havde han spillet 13 kampe for klubben i foråret 2011 som amatør. Han forlod HB Køge i sommeren 2013 da han ikke kunne blive enige med klubben omkring de økonomiske forhold i forbindelse med en kontraktforlængelse.

FC Roskilde 
Den 15. juli 2013 blev Andreas solgt til FC Roskilde.

Blot to måneder efter, at Back skiftede til FC Roskilde, blev han ramt af en alvorlig skade. 14 måneder senere, i januar 2015, blev det offentliggjort, at Back fik ophævet sin kontrakt med FC Roskilde og stoppede med at spille fodbold på topplan.

Eksterne henvisninger 
 Andreas Sørensens profil  på HBKoge.dk

Referencer 

Fodboldspillere fra Danmark
Fodboldspillere fra Lyngby Boldklub
Fodboldspillere fra Ølstykke FC
Fodboldspillere fra Vejle Boldklub
Fodboldspillere fra Akademisk Boldklub
Fodboldspillere fra Hellerup IK
Fodboldspillere fra HB Køge
VM i ishockey 1982

Verdensmesterskabet i ishockey 1982 var det 48. VM i ishockey, arrangeret af IIHF. For de europæiske hold gjaldt det samtidig som det 59. europamesterskab. Mesterskabet blev afviklet i tre niveauer som A-, B- og C-VM:

A-VM i Helsinki og Tampere, Finland i perioden 15. – 29. april 1982.
B-VM i Klagenfurt, Østrig i perioden 18. – 27. marts 1982.
C-VM i Jaca, Spanien i perioden 19. – 28. marts 1982.

Der var tilmeldt 24 hold til mesterskabet – det samme antal som året før. De otte bedste hold spillede om A-VM, de otte næstbedste hold spillede om B-VM, mens de sidste otte hold spillede C-VM.

Sovjetunionen blev verdensmester for 18. gang – og for fjerde gang i træk. Samtidig blev holdet europamester for 21. gang, og holdet gik ubesejret gennem turneringen med 9 sejre og 1 uafgjort kamp. Sølvmedaljerne gik til Tjekkoslovakiet, mens Canada sikrede sig sin første VM-medalje siden VM 1978 ved at vinde bronze. Overraskende endte de olympiske mestre fra USA på sidstepladsen, og dermed måtte amerikanerne en tur ned i B-gruppen.

1982
Ishockey i 1982
Habib Bourguiba

Habib Ben Ali Bourguiba (3. august 1903 i Monastir – 6. april 2000 i Monastir) var den første præsident i Tunesien.

Tidlige liv 
Bourguiba blev født i Monastir, en by beliggende lidt syd for Sousse i Tunesien. Han var nummer syv af ni søskende. Faderen var løjtnant, og familien var ikke særlig velhavende. Habib fik en god uddannelse, først i Tunis, senere i Paris. Han gik på Sorbonne universitet, hvor han studerede jura og statsvidenskab.

I 1927 vendte Bourguiba tilbage til Tunis og startede som sagfører. Han blev leder af den tunesiske selvstædighedsbevægelse Neo-Destour Partiet.

Leder af Tunesien (1956-87) 
Da Tunesien blev selvstændigt fra Frankrig i 1956, blev han landets første præsident. Under hans ledelse (1956-1987) skete der store forandringer i Tunesien. Der blev opført skoler og indført undervisningspligt til 6. klasse både for piger og drenge, og kvinderne fik stemmeret. Studerende fik hjælp til at studere i udlandet, mod at de tog hjem til Tunesien efter uddannelsen.

Han forsøgte at gøre Tunesien til en moderne stat efter vestligt forbillede. Imidlertid gjorde han også landet til en étpartistat og udnævnte sig selv til præsident på livstid.

Han var gift 2 gange. Først med en fransk kvinde, derefter skilt og gift med en tunesisk kvinde.

Fald og død 
I 1987 blev han på grund af alderdomssvækkelse (demens) afsat ved et ublodigt kup af Zine El Abidine Ben Ali. Bourguiba havde selv valgt sin efterfølger. Bourguiba blev sat i "husarrest" i Monastir til sin død.        

Habib Bourgiba har ikke levet forgæves. Tunesien er nu en moderne stat. Både drenge og piger skal have en uddannelse. Efter Borurgibas fald, blev Tunesien ledet af
Zine El Abidine Ben Ali, der nu er flygtet til Saudi Arabien.
 
Bourgiba er begravet i Bourguibas Mausoleum i Monastir.

Eksterne henvisninger 
 

 Habib Bourguiba
 Bourguiba´s mausoleum i Monastir 

Riddere af Dannebrog
Tunesiens præsidenter
Politikere fra Tunesien
Suguru ”Hashi” Hashimoto

Suguru Hashimoto (født 16. juni 1982) er en japansk fodboldspiller, der spiller for Osotspa Saraburi.

Den japanske midtbanespiller imponerede så meget under en 14 dages prøvetræning, at Vejle Boldklub i januar 2007 valgte at skrive kontrakt med Hashimoto, der blot kaldes "Hashi”.

Japaneren er en lille, væver tekniker med gode offensive kvaliteter. Hans primære kompetencer er hans pasningsfærdigheder, hans evne til at spille i små rum og hans blik for medspillerne. 

”Hashi” spillede i sæsonen 2005/2006 28 kampe for klubben Albirex Singapore i Singapore og scorede 5 mål.

Referencer 

 Spillerprofil på vejle-boldklub.dk 

Fodboldspillere fra Japan
Fodboldspillere fra Vejle Boldklub
Besættelseszoner efter anden verdenskrig

Efter 2. verdenskrig var der flere besættelseszoner:

Besættelseszoner i Tyskland efter 2. verdenskrig
Besættelseszoner i Østrig efter 2. verdenskrig

2. verdenskrig
Jakob Kaas

Jakob Kaas (24. marts 1984 i Svendborg i Danmark) er en dansk fodboldspiller, der i øjeblikket spiller for Århus Fremad. Han er desuden medlem af det århusianske helte-rock band, Raging Ice Fist Fraction, hvor han spiller bass guitar og synger.

Eksterne henvisninger 
 

Fodboldspillere fra Danmark
Fodboldspillere fra Aarhus Fremad
Fodboldspillere fra FC Fyn
Personer fra Svendborg
Volkswagen Jetta

Volkswagen Jetta er en bilmodel fra Volkswagen. Det er en sedanudgave af Volkswagen Golf.

Modellen blev første gang introduceret i 1979, og er siden blevet ændret i 1984, 1992, 1998 og 2005.

I Europa har tredje generation solgtes som Volkswagen Vento, og fjerde generation som Volkswagen Bora.

Modellen produceres i Puebla i Mexico, og indtil 2005 også i Wolfsburg i Tyskland.

Generationerne

Eksterne henvisninger 

 Officielt websted

 
Små mellemklassebiler
Forhjulstrukne biler
Biler introduceret i 1979
Biler fra 1970'erne
Biler fra 1980'erne
Biler fra 1990'erne
Biler fra 2000'erne
Biler fra 2010'erne
Mathias Hansen

Mathias Lykke Hansen (født 22. juni 1984) er en dansk fodboldspiller, der bl.a. har repræsentet Vejle Boldklub.

Karriere 
Mathias har spillet i Vejle Boldklub siden drengeårene. Her stod det hurtigt klart, at man havde at gøre med et stort talent. Mathias Hansen fik således debut på klubbens bedste hold allerede som 19-årig og spillede i perioden 2000-2003 flere kampe på de danske ungdomslandshold.

Siden er det gået noget ned af bakke for Mathias Hansen, der ikke for alvor har slået igennem på Vejle Boldklubs førstehold, når han har fået chancen. Yderligere har der været episoder på og uden for banen, hvor et noget tøjleløst temperament har bragt Mathias Hansen i problemer.

I april 2008 fik Mathias Hansen ophævet sin kontrakt med Vejle Boldklub.

Referencer

Eksterne henvisninger 
Spillerprofil vejle-boldklub.dk 

Fodboldspillere fra Danmark
Fodboldspillere fra Vejle Boldklub
Fodboldspillere fra FC Fredericia
Bent Flyvbjerg

Bent Flyvbjerg (født 10. december 1952) er en internationalt kendt dansk samfundsforsker, som især beskæftiger sig med at undersøge og skabe teorier for store anlægsinvesteringer. Han er uddannet cand.scient i geografi og økonomi og blev i 1979 ansat ved Aalborg Universitet, hvor han blev dr.techn. i 1991. Hans disputats er udkommet på dansk i 1991 med titlen Rationalitet og magt.

I 1993 udnævntes han til professor i Aalborg og er tillige fra 2006 professor ved det hollandske Delft University of Technology.

I 2009 ansatte Oxford University Flyvbjerg som chef for et nyt forskningscenter, der skal analysere og rådgive om styring af meget store investeringsprojekter indenfor byggeri, forskning m. v.

I 2021 ansatte ITU Flyvbjerg som professor.

Udgivelser 
I udvalg
 Megaprojects and Risk: An Anatomy of Ambition
 Making Social Science Matter: Why Social Inquiry Fails and How It Can Succeed Again
 Rationality and Power: Democracy in Practice, 1998 (Rationalitet og magt, 1991)
Hertil kommer bidrag i en lang række internationale tidsskrifter.

Referencer

Eksterne henvisninger 
 Historisk: flyvbjerg.plan.aau.dk: Eget CV
 Historisk: sbs.ox.ac.uk: bent-flyvbjerg
 ssrn.com: Udgivne artikler
 scholar.google.dk: Bent Flyvbjerg

Geografer fra Danmark
Økonomer fra Danmark
Ansatte ved University of Oxford
Professorer fra Aalborg Universitet
Marc Pedersen (fodboldspiller, født 1989)

Marc Pedersen (født 31. juli 1989) er en dansk fodboldspiller, der spiller for SønderjyskE.

Profil 
Marc Pedersen er en fysisk stærk midterforsvarer med naturlige lederegenskaber. På Vejle Boldklubs hjemmeside bliver han karakteriseret som et målrettet talent præget af stor professionalisme .

Karriere 
Marc Pedersen kom til Vejle Boldklub i 2007 som 2. års yngling fra FC Midtjylland, hvor han var anfører på klubbens Ynglinge Liga-hold. 

Han viste hurtigt sit værd som forsvarskrumtap på Vejle Boldklubs ynglingehold, der er i efteråret 2007 vandt 1. divisionen for yndlinge. 

Per 1. januar 2008 blev Marc Pedersen tilknyttet Vejle Boldklubs seniortrup som udviklingsspiller, og i forårssæsonen 2009 fik han sit gennembrud, da han i sæsonafslutningen blev fast mand i midterforsvaret på klubbens bedste mandskab.

Efter en række overbevisende præstationer i Superligaen blev Marc Pedersen sidenhen en fast bestandel af den trup, der har som mål at spille  Vejle Boldklub tilbage i den bedste danske række. I 2010 blev han dog udlejet til Randers FC for resten af året.

Referencer 

Fodboldspillere fra Danmark
Fodboldspillere fra Vejle Boldklub
Fodboldspillere fra Randers FC
Fodboldspillere fra Djurgårdens IF Fotboll
Fodboldspillere fra FC Fredericia
Personer fra Give
J.E. Gjellebøl

Jacob Elisius Gjellebøl (født 19. oktober 1815 i Vust Sogn, død 19. februar 1890) var en dansk sognepræst. 

J.E. Gjellebøl fungerede som præst i Præstø (1859-72) og skrev bogen "Spildte Guds Ord paa Balle-Lars" (1861) om sine forgæves forsøg på at få den dødsdømte morder Balle-Lars til at bekende sine synder. Fra 1872 til 1885 fungerede Gjellebøl som sognepræst for Ulbølle og Vester Skerninge sogne.

Referencer 

Præster fra Danmark
Danskere i 1800-tallet
Avicularia metallica

Avicularia metallica, eller White-toe tarantula populært sagt, er en fugleedderkop af Avicularia-familien. Avicularia metallica kan blive op til 12 cm udstrakt. Edderkoppen har et roligt temperament, men smider små "brændhår", hvis den føler sig truet. Derudover er den trælevende og er derfor hurtig og kan hoppe. Avicularia metallica stammer fra Surinam.

Eksterne henvisninger 

Edderkopper
Giftige dyr
Coeur d'Alene

Coeur d'Alene (IPA: [kɚdəliːn]) er en amerikansk by og administrativt centrum i det amerikanske county Kootenai County, i staten Idaho. I 2006 havde byen et indbyggertal på .

Ekstern henvisning 

 Coeur d'Alenes hjemmeside (engelsk)

Byer i Idaho
Jens Brixtofte

Jens Vilhelm Brixtofte (født 14. august 1956) er en dansk forretningsmand og sanger og vinder af Dansk Melodi Grand Prix i 1982 med bandet Brixx og sangen Video Video.

Jens Brixtoftes professionelle karriere blev indledt i 1975, hvor han og hans gruppe MKT vandt Ekstra Bladets pladechance (den tids X-factor) med sangen "Come Along To Barbados". Præmien var en pladeindspilning, og vindersangen blev et ganske pænt hit. I løbet af 1970'erne fulgte flere engelsksprogede plader, men den sidste udgivelse med MKT - LP'en "Op og stå" - var på dansk. Titelnummeret var et stort radiohit i sommeren 1980.

Der skete en mindre udskiftning i bandmedlemmerne, og gruppen genopstod som Brixx, der er mest kendt for at vinde Dansk Melodi Grand Prix 1982.

Et par år senere besluttede Brixtofte sig imidlertid for at stoppe sin musikkarriere, og tog sig en boglig uddannelse. Han er således uddannet cand.merc., handelsskolelærer, folkeskolelærer og sosu-assistent. Han stillede op til regionsvalget i 2017 for socialdemokratiet, men blev ikke valgt ind.

I 1998 udkom et opsamlingsalbum med titlen Come Along To Barbados der indeholdt sange fra både Brixx og MKT. Det blev udgivet under navnet Brixtofte.

Jens Brixtofte er bror til den tidligere Farum-borgmester Peter Brixtofte.

Diskografi 
Med MKT
M.K.T (1976)
Take-Off (1977)
Op og Stå (1980)

Med Brixx
 Brixx (1982)

Som Brixtofte
 Come Along To Barbados (1998) - opsamlingsalbum

Referencer

Eksterne henvisninger 

Sangere fra Danmark
Selleri

Selleri (Apium) er en slægt med ca. 20 arter, der er udbredt i de nordlige dele af både Amerika og Eurasien. Det er et- eller toårige, urteagtige planter med hårløse stængler og blade. Stænglerne er oprette og rankefurede. Bladene er stilkede med hindeagtige bladskeder og fjersnitdelte til uligefinnede bladplader. Randen er hel eller meget groft tandet. Blomsterne er samlet i forholdsvis små, ende- eller sidestillede skærme, der selleri (Apium) er en slægt med ca. 20 arter, der er udbredt i de nordlige dele af både Amerika og Eurasien. Det er et- eller toårige, urteagtige planter med hårløse stængler og blade. Stænglerne er oprette og samles i større skærme. De enkelte blomster er regelmæssige og 5-tallige med hvide til grønligt gule kronblade. Frugterne er kuglerunde til aflange, men afrundede nødder.

Arter 
Nogle af arterne i slægten Apium
 Felt Selleri (Apium graveolens) – med de dyrkede varianter:
 Bladselleri (Apium graveolens var. dulce)
 Mellemselleri (Apium graveolens var. rapaceum)
 Rankeselleri (Apium graveolens var. secalinum)
 Svømmende sumpskærm (Apium inundatum)
 Krybende sumpskærm (Apium repens)

Andre arter 
 Apium australe
 Apium bermejoi
 Apium filiforme
 Apium laciniatum
 Apium nodiflorum
 Apium panul
 Apium prostratum
Udflyttergård

En Udflyttergård er en gård, som fra en landsby er flyttet ud på marken.

Udflyttergårde er historisk forekommet siden det ældste landbrug. De ældste udflyttergårde (vikingetid, middelalder) har ofte været pionerer for nye landsbydannelse. Således er i stednavne-endelserne -bøl, -bølle, -torp og -trup i bynavne udtryk for oprindelsen omkring en udflyttergård.

Den seneste større udflytning i Danmark skete efter i forbindelse med stavnsbåndets ophævelse (1788). I 1700-tallet lå fæstegårdene som hovedregel samlet i selve landsbyen. Efter landboreformerne flyttede en del af bønderne deres gårde ud, så hver enkelt gård lå på den jord, de havde fået tildelt.

I dag træffes ordet fortrinsvis i forbindelse med slægtsforskning, idet ordet ofte forekommer i kildemateriale til folketællinger i 1800-tallet.

Landbrugsejendomme i Danmark
Danmarks historie
Sakumo Hatake

Sakumo Hatake (はたけサクモ, Hatake Sakumo), er en figur i manga- og anime-serien Naruto, også selvom han ikke optræder personligt i serien, betragtes han som en utroligt magtfuld og legendarisk ninja, der blev kendt under navnet Konoha's Hvide Hugtand (木ノ葉の白い牙, Konoha no Shiroi Kiba) mest sandsynligt grundet familiens karakteristiske hvide strittende hår eller familiens Hvide Lys Chakra Sværd (白光チャクラ刀, Hakkō Chakura To), som udsendte en hvid Chakra når den blev brugt af en Hatake. 

Sakumo er far til Kakashi Hatake og begik selvmord da Kakashi var lille, grundet at han faldt i unåde blandt befolkningen og fik dårlig samvittighed over en utroligt vigtig mission, som han fejlede, da han satte sine kampfæller højere end missionen, hvilket fik alvorlige konsekvenser for Konoha efterfølgende.
                  
Figurer fra Naruto